CELEX: 62021CN0378
Language: sl
Date: 2021-06-21 00:00:00
Title: Zadeva C-378/21: Predlog za sprejetje predhodne odločbe, ki ga je vložilo Bundesfinanzgericht (Avstrija) 21. junija 2021 – P GmbH

30.8.2021   
            
            
               SL
            
            
               Uradni list Evropske unije
            
            
               C 349/22
            
         
      Predlog za sprejetje predhodne odločbe, ki ga je vložilo Bundesfinanzgericht (Avstrija) 21. junija 2021 – P GmbH
      (Zadeva C-378/21)
      (2021/C 349/28)
      Jezik postopka: nemščina
      
         Predložitveno sodišče
      
      Bundesfinanzgericht
      
         Stranki v postopku v glavni stvari
      
      
         Pritožnica: P GmbH
      
         Zadevni organ: Finanzamt Österreich
      
         Vprašanji za predhodno odločanje
      
      
                  1.
               
               
                  Ali mora DDV plačati izdajatelj računa v skladu s členom 203 Direktive o DDV (1), če – kot v tem primeru – ne more biti nevarnosti neplačila davka, ker so prejemniki storitev končni potrošniki, ki nimajo pravice do odbitka davka?
               
            
                  2.
               
               
                  Če je odgovor na prvo vprašanje pritrdilen in je izdajatelj računa v skladu s členom 203 Direktive o DDV dolžan plačati DDV:
                  
                              (a)
                           
                           
                              Ali se lahko opusti popravek računov v razmerju do prejemnikov storitev, če je po eni strani izključena nevarnost neplačila davka in po drugi strani popravek računov dejansko ni mogoč?
                           
                        
                              (b)
                           
                           
                              Ali popravku DDV nasprotuje okoliščina, da so končni potrošniki plačali davek v okviru kupnine in je zato davčni zavezanec zaradi popravka DDV obogaten?
                           
                        
            
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).